EkBass/fiwiki-20250220-pages-articles huggingface dataset:
Hersfeld-Rotenburgin piirikunta

Hersfeld-Rotenburgin piirikunta () on piirikunta Saksan Hessenin osavaltion Kasselin hallintopiirissä. Piirikunnan pinta-ala on 1 097,75 neliökilometriä, ja siihen kuuluu 20 kuntaa. Vuoden 2020 lopussa piirikunnan väkiluku oli 120 304 asukasta. Piirikunnan pääkaupunki on Bad Hersfeld. Piirikunnan ystävyyskaupungit ovat Hyvinkää Suomessa ja Działdowo Puolassa. == Lähteet == == Aiheesta muualla == * Piirikunnan verkkosivut Luokka:Hessenin piirikunnat
Hochtaunuskreis

Hochtaunuskreis on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 481,84 neliökilometriä, ja siihen kuuluu 13 kuntaa. Vuoden 2020 lopussa piirikunnan väkiluku oli 237 281 asukasta. Piirikunta sijaitsee Reinin–Mainin metropolialueella ja on osa Frankfurtin esikaupunkialuetta. Sen pääkaupunki ja väkirikkain kaupunki on Bad Homburg vor der Höhe. Hochtaunuskreis tunnetaan kalliista kiinteistöistään ja korkeista vuokristaan sekä kaikkien Saksan maaseutu- ja kaupunkialueiden toiseksi korkeimmasta ostovoimaindeksistä: pelkästään vuonna 2018 ostovoimaindeksi oli 143,0 prosenttia kansallisesta keskiarvosta. Königstein im Taunusin (204,4 prosenttia) ja Kronberg im Taunusin (183,1 prosenttia) kaupungeissa on Hochtaunuskreisin korkeimmat tulot henkeä kohti, ja ne ovat valtakunnallisestikin ensimmäisten joukossa. Viereisen Main-Taunus-Kreisin ostovoimaindeksi on 132,1 prosenttia ja sillä on viidenneksi korkeimmat tulot asukasta kohden kaikista Saksan piirikunnista ja kaupungeista. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat
Kasselin piirikunta

Kasselin piirikunta () on piirikunta Saksan Hessenin osavaltion pohjoisosassa samannimisessä hallintopiirissä. Piirikunnan pohjoisosa on maaseutua, kun taas eteläosa muodostaa lähes kokonaan piirikunnan ympäröimän Kasselin suurkaupungin esikaupunkialueen. Myös piirikunnan hallintokeskus sijaitsee Kasselissa, mutta Kassel ei itse kuulu piirikuntaan. Piirikunnan pinta-ala on 1 292,92 neliökilometriä, ja siihen kuuluu 28 kuntaa. Vuoden 2020 lopussa piirikunnan väkiluku oli 237 007 asukasta. == Lähteet == == Aiheesta muualla == * Piirikunnan verkkosivut Luokka:Hessenin piirikunnat
Limburg-Weilburgin piirikunta

Limburg-Weilburgin piirikunta () on piirikunta Saksan Hessenin osavaltion Gießenin hallintopiirissä. Piirikunta sijaitsee Reinin–Mainin suurkaupunkialueella. Piirikunnan pinta-ala on 738,48 neliökilometriä, ja siihen kuuluu 18 kuntaa. Vuoden 2020 lopussa sen väkiluku oli 172 291 asukasta. Piirikunnan pääkaupunkina toimii Limburg an der Lahn. == Lähteet == == Aiheesta muualla == * Piirikunnan verkkosivut Luokka:Hessenin piirikunnat
Perniön kirkonkylä

Perniön kirkonkylä on taajama Salon kaupungissa Varsinais-Suomessa. Kirkonkylä oli Perniön kunnan keskustaajama. Vuonna 2016 taajamassa asui 2 401 henkilöä. Perniön kirkonkylällä sijaitsee valtaosa Perniön palveluista. Siellä on muun muassa terveyskeskus, Perniön lukio, Perniön yhteiskoulu ja useita kauppoja. ==Lähteet== Luokka:Perniö Luokka:Varsinais-Suomen maakunnan taajamat Luokka:Suomen entiset kuntakeskukset Luokka:Suomen kirkonkylät
Siti Nurhaliza

Siti Nurhaliza binti Tarudin (s. 11. tammikuuta 1979 Pahang, Malesia, tunnetaan paremmin nimellä Siti Nurhaliza) on malesialainen laulaja, näyttelijä, lauluntekijä, tuottaja ja yrittäjä. ==Diskografia== * Siti Nurhaliza 1 (1996) * Siti Nurhaliza 2 (1997) * Cindai (1997) * Adiwarna (1998) * Seri Balas (1999) * Pancawarna (1999) * Sahmura (2000) * Safa (2001) * Sanggar Mustika (2002) * E.M.A.S (2003) * Anugerah Aidilfitri (2003) * Prasasti Seni (2004) * Transkripsi (2006) * Hadiah Daripada Hati (2007) * Lentera Timur (2008) * Tahajjud Cinta (2009) * CTKD: Canda, Tangis, Ketawa & Duka (2009) * All Your Love (2011) * Fragmen (2014) * SimetriSiti (2017) ==Aiheesta muualla== * * * * * Luokka:Malesialaiset laulajat Luokka:Elävät henkilöt Luokka:Vuonna 1979 syntyneet
Punasipuli

Punasipuli on ruokasipulin punakuorinen muunnos. Punasipuli on maultaan kuitenkin voimakkaampi kuin kepasipuli, ja se on myös pienempi kuin kepasipuli. Punasipulin voimakkuuden takia sitä voidaan käyttää esimerkiksi keittojen ja liemien maustamiseen ja värinsä vuoksi myös ruokien koristeluun. Punasipulin uloimmista kerroksista löytyy paljon antioksidatiivisia antosyaaneja, ja niistä tulee punasipulin punainen väri. == Katso myös == * Laukat * Valkosipuli == Lähteet == == Aiheesta muualla == Luokka:Sipulit
Paalijärvi (Riihimäki)

Paalijärvi on Riihimäellä sijaitseva Vantaanjoen vesistöön kuuluva järvi. Järvi on kooltaan 76 hehtaaria ja sen keskisyvyys on 1,6 m ja suurin syvyys 2,2 m.Riihimäki Kotikaupunki - Riihimäen kaupungin ympäristön tila 2017 (sivu 38), riihimaki.fi, viitattu 21.4.2020.Paalijärvi (21.025.1.001) - Järviwiki järviwiki.fi, viitattu 23.5.2020 Se on rehevä ja hieman hapan järvi, jonka vesi on tummanväristä ja runsasravinteista. Paalijärveen virtaa Välijoki viereisestä Vähäjärvestä ja sieltä alkaa myös Paalijoki, joka kulkee kohti Hyvinkäätä yhdistyen lopulta Vantaanjokeen. Paalijärvi on luonnostaan rehevöitynyt. Lähialueen ojitetuista soista kohdistuu järveen luontaista kuormitusta ja valuma-alueella harjoitettava maatalous kuormittaa järveä lisää, kun järveen pääsee rehevöitymistä edistävää fosforia. Luontaisen rehevyytensä ja mataluutensa sekä ulkoisten ravinnekuormituksien ansiosta alueella on laaja ja monipuolinen vesikasvikasvusto. Hallitsevat kasvilajit ovat ilmaversoiset ja kelluslehtiset lajit, kuten järviruoko. Muita järvellä esiintyviä kasvilajeja ovat muun muassa leveäosmankäämi, järvikaisla, uistinviita ja ulpukka. Etelärannalla on myös harvinainen hernesaraniitty, jossa hernesaran lisäksi kasvaa myös luhtarölliä, suo-orvokkia, rantavihvilää, silmäruohoa, valkoapilaa ja pikkulaukkua.Paalijärven eteläranta - Riihimäen kaupunki , riihimäki.fi, viitattu 23.5.2020. Muita rannalla tavattavia kasvilajeja ovat suoputki, luhtakuusio, purtojuuri ja punasänkiö. Alueella on myös metsäpuro, jonka itäpuolella on tehty avohakkuita. Puron varrella kasvaa harvinaista jänönsalaattia. Paalijärvi on myös paikallisesti arvokas levähdys- ja ruokailupaikka linnuille. Varsinkin länsi- ja pohjoisrannat sekä Paalijoen suisto ovat linnustoille tärkeitä alueita. Järven alueella esiintyviin lintulajeihin kuuluvat muun muassa kalatiira, naurulokki, pikkulokki, nokikana, telkkä, sinisorsa ja tavi. Kalasto on järven pienen koon ja mataluuden vuoksi harvaa. Tästä huolimatta järvi kuitenkin soveltuu virkistyskalastukseen. Järven kalastoon kuuluvat muun muassa hauki, lahna, ruutana, karppi, särki ja ahven. Paalijärven etelärannalla on uimaranta, jonka läheisyydessä on myös lintutorni ja laavu.Riihimäen kaupunki - Uimapaikat ja virkistysalueet , riihimaki.fi, viitattu 21.4.2020. Järven ympärillä kiertää myös luontopolku. Järven rannan asukkaat ovat sopineet moottoriveneiden käyttökiellosta järvellä. Paalijärven eteläranta rauhoitettiin vuonna 2023 luonnonsuojelualueeksi osana Metso-suojeluohjelmaa.Luonnonsuojelualueet - Riihimäki, riihimaki.fi, viitattu 19.3.2024. == Lähteet == Luokka:Riihimäen järvet Luokka:Vantaanjoen vesistö
Skyscraper (vuoden 1996 elokuva)

Skyscraper on vuonna 1996 suoraan videolle julkaistu toimintaelokuva, jonka pääosaa näyttelee Anna Nicole Smith. Elokuvan ohjasi Raymond Martino, sekä käsikirjoittivat William Applegate Jr. ja John Larrabee. Anna Nicole Smith näyttelee elokuvassa Carrie Wink -nimistä kaunista ja uhkeata helikopteripilottia, joka taistelee rikollisia vastaan 86-kerroksisessa pilvenpiirtäjässä. Elokuva lainaa runsaasti vuoden 1988 toimintaklassikosta Die Hard – vain kuolleen ruumiini yli. Elokuvan ikäraja Suomessa on 18 vuotta. == Näyttelijät == == Lähteet == == Aiheesta muualla == * Luokka:Vuoden 1996 yhdysvaltalaiset elokuvat Luokka:Suoraan videolle julkaistut elokuvat Luokka:Yhdysvaltalaiset toimintaelokuvat
Main-Kinzig-Kreis

Main-Kinzig-Kreis on piirikunta Saksan Hessenin osavaltion Darmstadtin hallintopiirissä. Se on asukasluvultaan Hessenin suurin piirikunta ja pinta- alaltaan Etelä-Hessenin suurin piirikunta. Vuoden 2020 lopussa piirikunnan väkiluku oli 421 689. Piirikunnan pinta-ala on 1 397,32 neliökilometriä, ja siihen kuuluu 29 kuntaa. Main-Kinzig-Kreisin keskuskaupunki ja heinäkuusta 2005 lähtien myös hallintokaupunki on Gelnhausen, jonka väkiluku on noin 23 000\. Piirikunnan suurin kaupunki on noin 97 000 asukkaan Hanau. Main-Kinzig- Kreis sijaitsee itäisellä Reinin–Mainin alueella. Piirikunnan tiheästi asuttu lounaisosa Hanaun ja Maintalin kaupunkien ympärillä on osa Franfurtin esikaupunkialuetta. Piirikunta syntyi vuonna 1974, kun Hanaun, Gelnhausenin ja Schlüchternin piirikunnat yhdistettiin piirittömän Hanaun kaupungin kanssa. Tässä yhteydessä piirikuntaan liitettiin myös paikkoja, jotka aiemmin kuuluneet alkuperäisiin piireihin, kuten Heldenbergen aiemmin Friedbergin piirikuntaan kuuluneen Nidderaun kaupunginosana sekä Büdesheim osana Schöneckiä. Myös nykyiset Hanaun kaupunginosat Steinheim ja Klein-Auheim liitettiin Offenbachin piirikunnasta. Vuonna 1977 aiemmin Main-Kinzig-Kreisiin kuuluneesta Bergen-Enkheimin kaupungista tuli osa Frankfurt am Mainia. Kunnallishallinnoton Spessartin suojelualue sijaitsee Main-Kinzig-Kreisissä. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat
Main-Taunus-Kreis

Main-Taunus-Kreis on piirikunta Saksan Hessenin osavaltion Darmstadtin hallintopiirissä. Se on pinta-alaltaan Saksan pienin ja toiseksi tiheimmin asuttu piirikunta. Main-Taunus-Kreis sijaitsee Reinin–Mainin alueella Frankfurt am Mainin läntisissä esikaupungeissa, itään Hessenin pääkaupungista Wiesbadenista ja koilliseen Rheinland-Pfalzin pääkaupungista Mainzista. Piirikunnan pinta-ala on 222,53 neliökilometriä, ja siihen kuuluu 12 kuntaa. Väestöntiheys on 1 075 asukasta neliökilometrillä, kun koko Hessenissä vastaava luku on 297. Vuoden 2020 lopussa piirikunnan väkiluku oli 239 264. Piirikunnan hallintokeskus on vuodesta 1987 asti ollut väekkäin kaupunki Hofheim am Taunus. Aiemmin piirin hallinto sijaitsi Frankfurt-Höchstissä, joka oli piirikunnan edeltäjän Höchst am Mainin pääkaupunki vuodesta 1928. Main- Taunus-Kreis tunnetaan naapurinsa Hochtaunuskreisin tavoin kalliista asunnoistaan ja korkeista vuokristaan sekä kaikkien Saksan liittotasavallan kaupunkien ja piirikuntien viidenneksi korkeimmasta ostovoimaindeksistä. Vuonna 2017 Main-Taunus-Kreisin alueen ostovoimaindeksi oli 132,9 prosenttia kansallisesta keskiarvosta. Bad Soden am Taunusin (176,5 prosenttia) ja Kelkheimin (Taunus) (143,0 prosenttia) kaupungeissa on Main-Taunus-Kreisin korkeimmat tulot henkeä kohti. Viereisen Hochtaunuskreisin ostovoimaindeksi on 143,2 prosenttia, mikä on toiseksi korkein tulo asukasta kohden kaikissa Saksan piirikunnissa ja kaupungeissa. Piirikunnan etnisesti kirjavassa väestössä on edustettuina ainakin 154 kansallisuutta. Noin 2 300 alueella asuvaa korealaista muodostaa Saksan suurimman korealaisyhteisön. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat
Marko Honkola

Marko Honkola on suomalainen uransa lopettanut pesäpalloilija. Honkola pelasi Superpesiksessä vuosina 1993–2011. Hän seurojaan olivat Seinäjoen Maila- Jussit, Nurmon Jymy ja Koskenkorvan Urheilijat. Seinäjoen Maila-Jusseissa pelatessaan kaudella 2001 Honkola voitti Superpesiksen kärkilyöntitilaston keräämällä kauden aikana 191 kärkilyöntiä. Nurmon Jymyssä pelatessaan Honkola saavutti SM-hopeamitalin kaudella 2005. Honkola pelasi urallaan 407 Superpesiksen runkosarjaottelua, joissa löi 17 kunnaria ja 112 tavallista juoksua, toi 250 juoksua ja keräsi 1697 kärkilyöntiä. 48 pelaamassaan pudotuspeliottelussa Honkola on lyönyt yhden kunnarin ja neljä tavallista juoksua, tuonut 13 juoksua ja kerännyt 156 kärkilyöntiä. 20 pelaamassaan Superpesiksen karsintasarjan ottelussa Honkola on lyönyt kahdeksan juoksua, tuonut 23 juoksua ja kerännyt 95 kärkilyöntiä. ==Lähteet== * http://www.pesiksenmaailma.fi/index.php/pelaajakortit?pelaajaid=94&view;=pelaajakortti * http://www.pesiksenmaailma.fi/index.php/tilastoselain?tilasto=kltilasto&jarjestys;=lyodyt&sarja;=1&kausi;=2001&sarjajako;=%25&sarjavaihe;=1&joukkueid;=%25&view;=tilastoselain * https://www.pesis.fi/pesis-info/historia/mitalistit/ Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Crab Rave

Crab Rave on irlantilaisen DJ-tuottaja Noisestormin kappale. Sen julkaisi Monstercat digitaalisesti ladattavana singlenä 1. huhtikuuta 2018 levy-yhtiön omalta Monstercat Instinct Vol. 1 -albumilta. Kappale julkaistiin alun perin vain pienenä aprillipilana, mutta siitä huolimatta se alkoi keräämään pian julkaisunsa jälkeen suurta suosiota ja kehittyi internetmeemiksi sen musiikkivideon mukaansatempaavan teeman sekä sillä tanssivien rapujen takia. Noisestormin haastattelussa kertoman tiedon mukaan musiikkivideon teossa on käytetty Unreal Engineä. Lisäksi hän on kertonut että hän ei osannut lainkaan odottaa koko kappaleesta tulevan valtava internetmeemi. Vuonna 2019 Noisestorm ilmoitti olevansa kehittämässä kappaleen suosion tiimoilta videopeliä nimeltään Crab Champions, joka on tarkoitus julkaista Microsoft Windowsille. Vaikka "Crab Rave" ei ole onnistunut pääsemään julkaisunsa jälkeen singlelistoille, se pääsi kuitenkin Yhdysvalloissa Billboardin Hot Dance/Electronic Songs-listan sijalle 14. ==Lähteet== Luokka:Vuoden 2018 kappaleet Luokka:Irlantilaiset musiikkikappaleet Luokka:Elektronisen musiikin kappaleet Luokka:Internet-ilmiöt
Ylösnousemuksesta

Ylösnousemuksesta (, ) on Athenagoras Ateenalaisen 100-luvulla kirjoittama kristillinen teologinen teos, joka käsittelee nimensä mukaisesti ylösnousemusta. Se on varhaisin tunnettu yhtä tiettyä aihetta käsittelevä kristillinen tutkielma.Seppälä, Serafim: ”Athenagoras Ateenalainen”. Teoksessa == Historia == Athenagoras eli ja kirjoitti 100-luvun jälkimmäisellä puoliskolla. Ylösnousemuksesta on toinen hänen kahdesta säilyneestä teoksestaan apologeettisen teoksen Vetoomus kristittyjen puolesta ohella. Ylösnousemuksesta osoittaa, että sen käsittelemä aihe oli herättänyt omana aikanaan paljon keskustelua, epäilyksiä ja vastustusta. Teosta ei ole kyetty ajoittamaan tarkasti. Sen arvellaan kuitenkin olevan kirjoitettu jonkin verran Vetoomusta myöhemmin. == Sisältö == Athenagoraan teos käsittelee ihmisten ylösnousemusta ennen viimeistä tuomiota, ei niinkään Jeesuksen ylösnousemusta. Athenagoras käsittelee luku kerrallaan erilaisia ylösnousemusajatusta kohdanneita vastaväitteitä ja pyrkii kumoamaan ne. Teoksen sisältö luvuittain on: :I. Totuuden puolustuksen tulisi edeltää siitä käytävää keskustelua :II. Ylösnousemus ei ole mahdotonta :III. Hän joka voi luoda voi myös herättää kuolleet :IV. Vastalause, jonka mukaan jotkut ihmisruumiit ovat tulleet osaksi toisia :V. Ruoansulatuksen ja ravitsemuksen kulusta :VI. Kaikki hyödytön ja haitallinen hylätään :VII. Ylösnousemusruumis on eri ruumis kuin nykyinen :VIII. Ihmisliha ei ole ihmisten varsinaista ja luonnollista ruokaa :IX. On absurdia käyttää perusteluna ihmisten kyvyttömyyksiä :X. Ei voida osoittaa, ettei Jumala halua ylösnousemusta :XI. Yhteenveto :XII. Argumentti ylösnousemuksen puolesta perustuen tarkoitukseen, joka oli olemassa jo ihmisen luomisessa :XIII. Saman argumentin jatkoa :XIV. Ajatus ylösnousemuksesta ei perustu pelkästään ajatukseen tulevasta tuomiosta :XV. Argumentti ylösnousemuksen puolesta perustuen ihmisen luontoon :XVI. Kuoleman ja unen analogia, ja tästä seuraava argumentti ylösnousemuksen puolesta :XVII. Ihmisessä havaitut muutokset tekevät ylösnousemuksesta todennäköistä :XVIII. Viimeisen tuomion tulee liittyä sekä sieluun että ruumiiseen: siksi ylösnousemus tulee tapahtumaan :XIX. Ihmisen asema olisi eläimiä huonompi, ellei ylösnousemusta olisi :XX. Ihmisen tulee koostua sekä ruumiista että sielusta, jotta hänelle annettu tuomio olisi oikeudenmukainen :XXI. Saman argumentin jatkoa :XXII. Saman argumentin jatkoa :XXIII. Saman argumentin jatkoa :XXIV. Argumentti ylösnousemuksen puolesta perustuen ihmisen lopulliseen päämäärään :XXIII. Saman argumentin jatko ja päättäminen == Lähteet == == Kirjallisuutta == === Tekstilaitoksia ja käännöksiä === * Athenagoras: The Resurrection of the Dead. Teoksessa * Athenagoras: De Resurrectione. Teoksessa * Athenagoras: Sur la résurrection des morts. Teoksessa === Muuta kirjallisuutta === * == Aiheesta muualla == * Athenagoras of Athens: The Treatise of Athenagoras the Athenian, Philosopher and Christian, on the Resurrection of the Dead. Early Christian Writings. Luokka:100-luvun kirjat Luokka:Antiikin kreikankieliset kirjat Luokka:Kirkkoisien teokset
Noisestorm

Noisestorm (oikealta nimeltään Eoin O'Broin) on irlantilainen DJ ja musiikintuottaja. Hänet tunnetaan parhaiten internetilmiöksi muodostuneesta kappaleesta "Crab Rave", joka saavutti Billboardin Dance/Electronic Songs- listan sijan 14. Lisäksi hänet tunnetaan positiivisen vastaanoton saaneesta kappaleesta "Breakout", jonka hän julkaisi brittiläisen hip hop-yhtye Foreign Beggarsin kanssa. ==Diskografia== ====EP-levyt==== * Ignite EP (1. toukokuuta 2011) * Solar EP (1. elokuuta 2011) * Renegade EP (2. helmikuuta 2012) * Surge EP (12. maaliskuuta 2014) Vierailevana artistina * Some Wobbles EP (Ephixa) (29. heinäkuuta 2011) * Bring the Madness (The Remixes) (Excision & Pegboard Nerds) (23. maaliskuuta 2015) ====Singlet==== * Shockwave (2011) * Airwaves (2011) * Full Focus (2011) * Wipeout (2011) * Breakdown (2012) * Timewarp (2012) * Together (2013) * Eclipse (2013) * Surge (2014) * Breakdown VIP (2014) * Sentinel (2014) * Barracuda (2015) * Heist (2015) * Antihero (2016) * Leaving Now (2016) * This Feeling (2016) * Escape (2017) * Crab Rave (2018) * Breakout (mukana Foreign Beggars) (2018) ==Lähteet== Luokka:Irlantilaiset muusikot Luokka:Elävät henkilöt Luokka:Irlannin musiikki Luokka:Elektronisen musiikin artistit Luokka:Dubstep-tuottajat
Hopeasipuli

Hopeasipuli (Allium cepa Hopeasipuli-ryhmä) on ruokasipulin viljelylajikkeiden ryhmä. Hopeasipulit ovat pienehköjä, sileitä, usein litteitä tai joskus lähes pallomaisia.Raholan syötäviä sanoja: Sipulit viitattu 21.4.2020 Paperinohut kuori on hopeanvaalea, ja itse sipuli on valkoinen. Sen maku on makeampi ja miedompi kuin keltasipulilla, joten se sopii hyvin syötäväksi raakana. Hopeasipulia käytetään esim. viher- ja perunasalaateissa, sillin kanssa tarjottuna, tai pataruoissa. Hopeasipulia myydään joskus salaattisipulin nimellä. Erilaiset sipulit vertailussa viitattu 21.4.2020 Kuivassa ja viileässä paikassa hopeasipuli säilyy kuukausia, huoneenlämmössäkin noin yhden kuukauden. Makeutensa takia sitä suositellaan säilytettäväksi jääkaapissa, 5–8 °C lämpötilassa. Se on herkkä etyleenille.Hopeasipuli viitattu 21.4.2020 Hopeasipuli kasvaa kuten kelta- ja punasipuli, eli yhdestä istukassipulista kasvaa yksi isompi sipuli. Nelson Garden: Pieni sipulikoulu viitattu 21.4.2020 == Lähteet == Luokka:Sipulit
I’m in Love with a Monster

I’m in Love with a Monster on yhdysvaltalaisyhtye Fifth Harmonyn kappale. Sen julkaisivat Epic Records sekä Syco Music digitaalisesti ladattavana singlenä 14. elokuuta 2015. Kappale on toteutettu tietokoneanimoidulle fantasia- komediaelokuvalle Hotel Transylvania 2. Kappaleen ovat sanoittaneet Harmony Samuels, Carmen Reece, Sarah Mancuso, Edgar Etienne sekä Ericka Coulter, joista ensimmäinen myös tuotti sen. ”I’m in Love with a Monster” on popkappale, jossa on elementtejä myös R&B;:sta, soulista, rockista ja hip hopista. Sanoiltaan kappale kertoo henkilöstä, joka on rakastunut ilkikuriseen tyyppiin, josta laulu käyttää sanaa ”hirviö” (monster) hyperbolana kuvaillakseen hänen persoonallisuuttaan. Julkaisunsa jälkeen kappaleesta ei tullut myyntimenestystä sen päästyä listoille vain Belgiassa, jossa se nousi singlelistan sijalle 23. Kappaleelle on toteutettu myös musiikkivideo, jonka ensiesitys tapahtui Sonyn mainostaululla New Yorkin Times Squarellä 27. elokuuta 2015. Videolla nähdään yhtyeen jäsenet tanssimassa hotellin edustalla ja sisätiloissa hirviöiksi pukeutuneiden näyttelijöiden kanssa, joilla viitataan kappaleen mukanaoloon elokuvassa. Jokainen yhtyeen jäsen esittää videolla jotakin hahmoa. Fifth Harmony on esittänyt kappaleen livenä muun muassa James Cordenin juontamassa The Late Late Show’ssa sekä radio-ohjelmassa On Air with Ryan Seacrest. ==Kappalelista== Digitaalinen lataus # I’m in Love with a Monster – 3:31 ==Listasijoitukset== * Belgia (Ultratip Flanderi): 23 ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet
Harmony Nice

Harmony Nice (s. 19. toukokuuta 1997 Norwich, Iso-Britannia) on brittiläinen wicca, tubettaja ja kirjailija. Harmony kiinnostui jo nuorena luonnosta ja nautti puutarhatöissä auttamisesta. Hänen kiinnostuksensa noituuteen heräsi kun hänelle kerrottiin 14-vuoden ikäisenä Hilda-isoisoäidistään. Nice harjoitti noituutta teini-ikäisenä, ja ryhtyi wiccaksi 17-vuotiaana. == Ura == Nice aloitti YouTube-videoiden tekemisen vuonna 2013. Alkujaan hän teki kauneudenhoitoon liittyviä videoita, mutta vaihtoi aihetta huomattuaan ihmisten mielenkiinnon hänen elämäntyyliä kohtaan. Harmony Nice on tehnyt lukuisia wiccaan littyviä videoita, joissa hän opettaa uskomuksiaan ja herättää laajaa keskustelua aiheesta. Harmony tekee edelleen myös muita aiheita käsitteleviä videoita, joista mainittakoon meikkitutoriaalit, paranormaalit kertomukset, vegaaninen ruokavalio, mielenterveysongelmat, hyvinvointi sekä muoti. Harmonyn YouTube-kanava kasvoi neljässä vuodessa, ja hänellä oli vuonna 2017 yli 560 000 seuraajaa YouTubessa ja yli 370 000 seuraajaa Instagramissa. Harmony Nice kirjoitti kirjan Wicca: A modern guide to witchcraft and magick (ISBN 978-140-918145-3 ), joka ilmestyi lokakuussa 2018. Kirjan kustansi Onion Spring. Lisäksi Nice suunnitteli Shop Dixi-nimisen internetissä toimivan korukaupan kanssa korumalliston The Fern Goddess, joka sisälsi yli 70 luonnon ja wiccan inspiroimaa korua. Mallisto ilmestyi lokakuussa 2018. ==Lähteet== == Aiheesta muualla == * Harmony Nice YouTubessa * Harmony Nice Instagramissa * Harmony Nice kotisivut Luokka:Brittiläiset tubettajat Luokka:Vuonna 1997 syntyneet Luokka:Elävät henkilöt
Anne Meskanen-Barman

Anne Meskanen-Barman (s. 1966 Valkeakoski) on suomalainen kuvanveistäjä. thumb|upright|Hyppy, 2015, Jyväskylä. Meskanen-Barman opiskeli kuvanveistoa Kankaanpään taidekoulussa vuosina 1987–1991. Hän on opiskellut myös Gdańskin taideakatemiassa vuonna 1987, vuonna 1989 kivenveistokurssilla Tyrvään käsi- ja taideteollisuusoppilaitoksessa ja betonikurssilla Aalto yliopistossa 2017. Meskanen-Barman asuu Espoossa. Meskanen-Barman on pitänyt vuosien 1991–2019 aikana 16 yksityisnäyttelyä, osallistunut 40 yhteis- ja kutsunäyttelyyn ja 30 ryhmänäyttelyyn (vuodesta 1989 lähtien) ja kahdeksaan näyttelyyn Suomen ulkopuolella. Meskanen-Barman osallistui vuonna 2013 Suomen Kulttuurirahaston järjestämään 75-vuotisjuhlamitalisarjan (kolmen mitalin sarja) suunnittelukilpailuun. Kilpailun ensimmäinen palkinto jaettiin, sen saivat Tapio Kettunen ehdotuksella Malja ja Anne Meskanen-Barman ehdotuksella Aristoteles. Meskasen mitalisarja myös toteutettiin. Meskasen julkisia veistoksia on muun muassa Hyppy, joka on vuonna 2017 paljastettu kaksiosainen veistos Jyväskylän Ruusupuistossa. Teoksen materiaalit ovat pronssi ja punainen graniitti. == Lähteet == Luokka:Suomalaiset kuvanveistäjät Luokka:Vuonna 1966 syntyneet Luokka:Elävät henkilöt
Nicola Yoon

Nicola Yoon (s. 1972 Rio de Janeiro) on jamaikalais-yhdysvaltalainen lasten- ja nuortenkirjailija. Hän asuu nykyisin Los Angelesissa miehensä kanssa, joka oli suunnitellut hänen kirjojensa kuvituksia. Autor Nicola Yoon. Dressler- verlag.de. Viitattu 21.4.2020.Bio . Nicola Yoonin kotisivu. Viitattu 21.4.2020. Hänellä on sähkötekniikan korkeakoulututkinto Cornellin yliopistosta. Opiskeluihin kuului luovan kirjoittamisen valinnainen aine, joka sai Yoonin "koukkuun kirjallisesti".Nicola Yoon Wrote 'Everything, Everything' So Her Daughter Could See Herself Reflected On The Page. Bustle.com 19.5.2017. Viitattu 21.4.2020. Yoon työskenteli 20 vuotta ohjelmoijana ennen ensimmäisen kirjansa julkaisemista. Hän sai inspiraation kirjoittaa debyyttiteoksensa Everything, Everything, kun hänen Biracial-tyttärensä oli syntynyt. Vauvan suojeleminen vaaroilta antoi hänelle ajatuksen kirjoittaa tarina 17-vuotiaasta tytöstä, joka myös tarvitsi suojaa. Kirjan kirjoittaminen kesti Yoonilta kolme vuotta, kun hän samalla työskenteli kokopäiväisesti alkuperäisessä ammatissaan ja kasvatti tytärtään. Hänen miehensä, Korean amerikkalainen graafinen suunnittelija David Yoon teki teoksen kuvituksen. Everything, Everything julkaistiin syyskuussa 2015. Se pysyi Yhdysvalloissa 40 viikkoa New York Timesin myydyimpien kirjojen listalla. Kirjaan pohjautuva elokuva on saman niminen ja sen pääosissa ovat Amandla Stenberg ja Nick Robinson. Filmin Kaikki kaikessa ensi-ilta oli toukokuussa 2017. Yoonin toinen kirja The Sun Is also a Star julkaistiin marraskuussa 2016 ja saavutti New Yorkin Timesin bestsellereiden listalla kärkisijan. Se oli vuoden 2016 kansallisen kirjapalkinnon finalisti ja pääsi The New York Times Book Review -luetteloon vuoden 2016 merkittävien lastenkirjojen luetteloon. Lisäksi se oli Entertainment Weeklyn vuoden 2016 kymmenen parhaan kirjan joukossa. The Sun Is also a Star oli Amelia Elizabeth Walden -palkinnon finalistina vuonna 2017. Joulukuussa 2016 ilmoitettiin, että Warner Brothers ja MGM ovat hankkineet teoksen elokuvaoikeudet. Ry Russo-Youngin ohjaama elokuva, jonka pääosissa ovat Yara Shahidi ja Charles Melton, tuli ensi-iltaan 17. toukokuuta 2019. ==Teokset== * Everything, Everything. Delacorte Press. 2015. ISBN 9780553496642. * The Sun Is Also a Star. Delacorte Press. 2016. ISBN 9780553496680. ==Lähteet== ==Aiheesta muualla== * * Luokka:Yhdysvaltalaiset lasten- ja nuortenkirjailijat Luokka:Jamaikalaiset kirjailijat Luokka:Vuonna 1972 syntyneet Luokka:Elävät henkilöt
Agnes Geraghty

Agnes Geraghty (26. marraskuuta 1907 New York – 1. maaliskuuta 1974 Oceanside) oli yhdysvaltalainen uimari ja olympiamitalisti. Hän voitti olympiahopeaa 200 metrin rintauinnissa vuoden 1924 kesäolympialaisissa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1907 syntyneet Luokka:Vuonna 1974 kuolleet
Panipatin toinen taistelu

Panipatin toinen taistelu käytiin vuonna 1556 mogulikenraalin Tardi Begin ja kapinallisen Bengalin sulttaanin Hemun välillä. Taistelut käytiin Delhissä ja Agrassa sen jälkeen, kun Hemu joukkoineen oli vallannut Delhin ja Tughlaqabadin kaupungit Akbarin ja Tardi Begin hallusta. Marraskuussa 1556 joukot kohtasivat ja taistelu päättyi Hemun kuolemaan ja hänen joukkojensa häviöön. == Lähteet == Luokka:Intian sotahistoria Luokka:Suurmogulien valtakunta
Sybil Bauer

Sybil Lorina Bauer (18. syyskuuta 1903 – 31. tammikuuta 1927) oli yhdysvaltalainen uimari ja olympiavoittaja. Hän voitti olympiakultaa 100 metrin selkäuinnissa vuoden 1924 kesäolympialaisissa. Bauer kuoli syöpään vain 23 vuoden iässä. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1903 syntyneet Luokka:Vuonna 1927 kuolleet
Ira (laulaja)

Ira (s. 4. heinäkuuta 1994 Heinola, oik. Ira Sofia Mikkonen) on suomalainen laulaja, lauluntekijä ja muusikko. Ira osallistui The Voice of Finlandin seitsemännelle tuotantokaudelle vuonna 2018. Hän osallistui myös ohjelman kymmenennelle kaudelle, jolloin hän selvitti tiensä finaaleihin ja sijoittui neljänneksi.Laulaja Ira Mikkonen kuljettaa autoja ja tekee omia kappaleita – ”Ei mitään rekkamuijamusiikkia” Laulamisen ohella Ira toimii rekkakuskina. Hän on suorittanut hevosharrasteohjaajan koulutuksen. == Ura == Ira aloitti biisien kirjoittamisen ja säveltämisen jo nuorena, mutta hänen ensimmäinen kappaleensa julkaistiin vuonna 2018. Debyyttisingle Mitä Sä Odotat ylitti nopeasti 100 000 kuuntelun rajan Spotifyssa. == Diskografia == * Mitä sä odotat (2018) * Päästä irti (2018) * Me ei olla joutsenii (2018) * Rikkinäinen (2019) * Vahvempi ilman sua (2020) *Totuta (2021) *Hei Tyttö (2024) *Keinukaruselli (2024) Lähde: == Lähteet == == Aiheesta muualla == * Iran virallinen sivusto Luokka:Suomalaiset muusikot Luokka:Suomalaiset laulaja- lauluntekijät Luokka:Vuonna 1994 syntyneet Luokka:Elävät henkilöt
Worth It

Worth It on yhdysvaltalaisyhtye Fifth Harmonyn kappale, jolla vierailee myös yhdysvaltalaisräppäri Kid Ink. Sen julkaisivat Epic Records ja Syco Music yhtyeen Reflection-debyyttistudioalbumin kolmantena ja viimeisenä singlenä 2. maaliskuuta 2015. Kappaleen ovat sanoittaneet Priscilla Renea, Ori Kaplan ja Stargate, joista kaksi jälkimmäistä myös tuottivat sen. "Worth It" on lajityypiltään dance-pop ja R&B; kappale, joka sisältää runsaasti sekä balkaanista että Lähi-idän musiikkia. Kappaleen sanat käyvät läpi feminismiä, itsensä arvostamista ja luottamista, sekä kaksimielisyyttä. Kappaleesta tuli "nukkuva hitti" Yhdysvaltain Billboard Hot 100-listalla, jossa se lopulta pääsi listan sijalle 12. Tämä oli yhtyeen sen ajan parhain saavutus kyseisellä listalla ja se oli samalla ensimmäinen listan kahdenkymmenen parhaan joukkoon päässyt tyttöbändin single sitten The Pussycat Dollsin vuonna 2009 julkaiseman kappaleen "Jai Ho! (You Are My Destiny)". Britanniassa kappale saavutti singlelistan sijan 3. Kappaleelle on toteutettu myös Cameron Duddyn ohjaama musiikkivideo, jolla nähdään yhtyeen jäsenet hallitsemassa miehiä yritysten johtajina. Fifth Harmony on mainostanut kappaletta lukuisissa televisiolähetetyissä esityksissä kuten Dancing with the Stars ohjelman 21. tuotantokaudella, Jimmy Kimmel Live!:ssa sekä vuoden 2015 MTV Europe Music Awardsissa. ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet
Alli Hannikainen

Laura Alfhild ”Alli” Kustaantytär Hannikainen (o.s. Nikander; 21. huhtikuuta 1867 Hämeenlinna – 12. kesäkuuta 1949 Helsinki) oli suomalainen laulunopettaja ja kuoronjohtaja, joka toimi opettajana sekä Jyväskylässä että Helsingissä. Kuoronjohtajana hän oli muun muassa perustamassa jyväskyläläistä naiskuoroa Vaput, jota hän myös johti 11 vuoden ajan. == Nuoruus ja perhe == Alli Nikander syntyi Hämeenlinnassa vuonna 1867. Hänen vanhempansa olivat Kustaa ja Heleena Nikander, ja hänellä oli neljä siskoa. Nikander aloitti 17-vuotiaana opinnot Jyväskylän seminaarissa. Hän opiskeli toista vuottansa, kun musiikinopettaja Pekka Hannikainen päätti perustaa pienkuoroja. Hannikainen ihastui kolmetoista vuotta itseään nuorempaan Nikanderiin. Heidän välinen suhde akoi Hannikaisen kirjelappusista, joita hän jätti oppilaansa nuottivihkoon. Heidän liitto oli kuitenkin vaikea, sillä opettajan ja oppilaan välinen suhde oli ankarasti kielletty ja Nikander asui naisten internaatissa. Alli ja Pekka Hannikainen menivät kihloihin 21. lokakuuta 1887. Alli joutui jättämään opintonsa kesken, koska oppilaan ja opettajan ei sopinut olla kihloissa. Pariskunta meni naimisiin heinäkuussa 1888. He saivat liittonsa aikana kuusi lasta, joista Toini kuoli tulirokkoon kolmevuotiaana. Muut lapset olivat Lauri, Ilmari, Tauno, Arvo ja Väinö. == Opettaja ja kuoronjohtaja == Vaikka Alli Hannikainen pystynyt jatkamaan koulua Jyväskylässä, hänelle annettiin kuitenkin erivapaus antaa opetusnäytteen Helsingin normaalilyseossa. Hän sai näin laulunopettajan pätevyyden. Hannikainen opetti musiikkia kaikissa Jyväskylän kouluissa ja sen lisäksi myös ruotsia ja uskontoa. Hannikainen piti myös kotonaan yksityistä pianokoulua ja perusti useita kuoroja. Hän käytännössä johti kuoroja kaikissa harrastuskuvioissaan, ompeluseuroissa, lukupiireissä ja hyväntekeväisyysyhdistyksissä. Naiskuoro Vaput sai alkunsa Hannikaisen johtamasta Kotikuorosta. Se perustettiin vuonna 1906, mutta sen toiminta virallisettiin vuonna 1910, jolloin kuoro sai myös nimekseen Vaput. Hannikainen johti kuoroa vuoteen 1917 asti. Alli ja Pekka Hannikainen muuttivat vuonna 1917 Helsinkiin Pekan eläköidyttyä. Alli Hannikainen toimi Helsingissäkin opettajana ja kuoronjohtajana. Hänestä tuli 50-vuotiaana Helsingin musiikkiopisto kuoronjohdon ja säveltapailun opettaja. Pekka Hannikainen sairastui ja kuoli, kun Alli oli 57-vuotias. Alli eli 82-vuotiaaksi ja kuoli vuonna 1949. == Lähteet == Luokka:Suomalaiset opettajat Luokka:Suomalaiset kuoronjohtajat Luokka:Vuonna 1867 syntyneet Luokka:Vuonna 1949 kuolleet
Hemu

pienoiskuva|Hemua kuvaava patsas Panipatissa, Harayanassa. Hemu eli Samrat Hem Chandra Vikramaditya (k. 5. marraskuuta 1556 Panipat, Intia) oli hindukenraali, joka johti Bengalin kapinallisjoukkoja. Hemu syntyi Alwarissa, Rajasthanissa. Hän lähti nuorena sotaväkeen ja pääsi johtamaan Sur-dynastiaa hallinneen Islam Shah Surin armeijaa. Tämän kuoltua valtaan nousi Muhammad Shah Adil, jonka alaisuudessa Hemu oli pääministerinä. Ennen kuolemaansa Panipatin toisessa taistelussa Hemu oli osallistunut 22 taisteluun. == Lähteet == Luokka:Intialaiset kenraalit Luokka:Syntymävuosi tuntematon Luokka:Vuonna 1556 kuolleet
Katja Törmänen

Katja Törmänen (s. 1971) on oululainen kirjailija, kääntäjä ja luovan kirjoittamisen ohjaaja, koulutukseltaan historian opettaja. Oman tuotantonsa lisäksi Törmänen tekee käännöksiä suomesta englanniksi ja englannista suomeksi. Hän on myös pitänyt luovan kirjoittamisen työpajoja aikuisille. Törmänen voitti Liken ja Tähtivaeltajan spekulatiivisen fiktion kirjoituskilpailun vuonna 2016 romaanillaan Karhun morsian, joka julkaistiin Liken kustantamana helmikuussa 2018. == Teokset == * Kevääntekijät. Heskilian perilliset osa 1. Osuuskunta Lilith, 2015. ISBN 9789519881065. * Kesänkaitsijat. Heskilian perilliset osa 2. Books on Demand, GmbH, 2016. ISBN 9789523393387. * Karhun morsian. Like, 2018. ISBN 9789520117436. * Maan tytär. Like, 2019. ISBN 9789511355434. == Lähteet == Luokka:Suomalaiset kirjailijat Luokka:Vuonna 1971 syntyneet Luokka:Elävät henkilöt
Work from Home

Work from Home on yhdysvaltalaisyhtye Fifth Harmonyn kappale, jolla vierailee myös yhdysvaltalaislaulaja Ty Dolla Sign. Sen julkaisivat Epic Records, Syco Music ja Sony Music yhtyeen toisen, 7/27-studioalbumin ensimmäisenä singlenä 26. helmikuuta 2016. Kappaleen ovat sanoittaneet Joshua Coleman, Dallas Koehlke, Jude Demorest, Tyrone Griffin, Jr., Alexander Izquierdo, ja Brian Lee, joista kaksi ensimmäistä myös tuottivat sen. "Work from Home" on lajityypiltään pop ja R&B; kappale, jossa on elementtejä myös trapistä sekä trooppisesta housesta. Kappaleen sanat kuvastavat sanaa "work" (työ) eufemismina seksille. Monet musiikkimediat listasivat kappaleen heidän vuoden parhaimpien kappaleiden listoille. "Work from Home" pääsi ensimmäisellä listaviikollaan Yhdysvaltain Billboard Hot 100-listan sijalle 12., josta se nousi lopulta sijalle 4. sen kolmannellatoista listaviikolla. Tämä teki siitä Fifth Harmonyn kaikkien aikojen menestyneimmän singlen kyseisellä listalla. "Work from Homesta" tuli myös Billboard Hot 100-listan ensimmäinen viiden parhaan joukkoon päässyt tyttöbändin kappale sitten syyskuun 2006, jolloin The Pussycat Dollsin kappale "Buttons" pääsi listan sijalle 3. Lisäksi kappale pääsi Yhdysvalloissa myös Mainstream Top 40 ja Rhythmic Songs-listoille. Joulukuussa 2016 kappaletta oli myyty Yhdysvalloissa 1,4 miljoonaa digitaalista kopiota. Kappale on myynyt myös moninkertaista platinaa lukuisissa valtioissa, mukaan lukien Kanadassa ja Yhdysvalloissa joissa se myi viisinkertaista platinaa. Kappaleelle on toteutettu myös Director X:n ohjaama musiikkivideo, joka julkaistiin videopalvelu YouTubessa singlen julkaisupäivänä. Video kuvattiin talonrakennustyömaalla. Musiikkikriitikot arvostelivat videota sen kaksimielisistä visuaaleista, jotka korostuvat hyvin myös kappaleen sanoissa. Videolla nähdään yhtyeen jäsenet vuorovaikutuksessa rakennusmiesten kanssa sekä esittämässä koreografioituja tanssirutiineja työvarusteisiin pukeutuneina. "Work from Home" voitti sekä vuoden 2016 MTV Music Awardsissa että American Music Awardsissa palkinnon kategoriassa "Paras yhteistyö". Lokakuussa 2016 kappaleen musiikkivideo rikkoi YouTubessa miljardin näyttökerran rajan ja siitä tuli vuoden 2016 katsotuin YouTube- video. ==Lähteet== Luokka:Vuoden 2016 kappaleet Luokka:Yhdysvaltalaiset musiikkikappaleet
Wittenbergin piirikunta

Wittenbergin piirikunta () on Saksi-Anhaltin osavaltion itäosassa sijaitseva yksi Saksan piirikunnista. Piirikunta on Brandenburgin osavaltion rajalla, noin tunnin ajomatkan päässä liittovaltion pääkaupungista Berliinistä. Aluehallinto sijaitsee Wittenbergissä. Alueen pohjoisosan maisemaa hallitsevat Flämingin metsäiset kukkulat. Elbe virtaa piirikunnan läpi lähes 100 kilometriä halkoen pelto- ja niittymaisemia. Alueen eteläpuolella sijaitseva Dübener Heide on Keski-Saksan suurin yhtenäinen metsäalue. Piirikunnan alueesta metsää on noin 40 % ja viljelysmaata noin 49 %. ==Kaupungit ja kunnat== Wittenbergin piirikuntaan kuuluu yhdeksän kaupunkia ja kuntaa. *Annaburg *Bad Schmiedeberg *Coswig (Anhalt) *Gräfenhainichen *Jessen (Elster) *Kemberg *Wittenberg *Oranienbaum-Wörlitz *Zahna-Elster ==Lähteet== == Aiheesta muualla== Luokka:Saksi-Anhaltin piirikunnat
Marburg-Biedenkopfin piirikunta

Marburg-Biedenkopfin piirikunta () on piirikunta Saksan Hessenin osavaltion Gießenin hallintopiirissä. Piirikunnan pinta-ala on 1 262,37 neliökilometriä, ja siihen kuuluu 22 kuntaa. Vuoden 2020 lopussa piirikunnan väkiluku oli 245 903 asukasta. Alueen maisemalle on ominaista matala vuoristo, suuret metsät ja Lahn-joki, joka virtaa piirikunnan läpi lännestä kaakkoon. Piirin keskus on Marburgin yliopistokaupunki, jossa on yli 70 000 asukasta. Muita merkittäviä kaupunkeja ovat Gladenbach ja entinen pääkaupunki Biedenkopf, jotka molemmat sijaitsevat alueen länsiosassa Hessenin Hinterlandissa. Merkittäviä ovat myös Kirchhain ja liikekeskus Stadtallendorf. == Lähteet == == Aiheesta muualla == * Piirikunnan verkkosivut Luokka:Hessenin piirikunnat
Odenwaldkreis

Odenwaldkreis on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 623,93 neliökilometriä, ja siihen kuuluu 12 kuntaa. Vuoden 2020 lopussa piirikunnan väkiluku oli 96 754 asukasta. Odenwaldkreis on väkiluvultaan Hessenin pienin piirikunta. Piirikunnan pääkaupunki on Erbach. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat
Offenbachin piirikunta

Offenbachin piirikunta () on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 356,24 neliökilometriä, ja siihen kuuluu 13 kuntaa. Vuoden 2020 lopussa piirikunnan väkiluku oli 356 542. Offenbachin piirikunta sijaitsee keskellä Reinin-Mainin aluetta ja on osa Frankfurtin kaupunkialuetta, Frankfurt am Mainin ydinkeskustan ympärillä olevaa taajamaa. Piirikunnan pääkaupunki oli aiemmin Offenbach am Main, mutta vuodesta 2002 lähtien se on ollut Dietzenbach. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat
Rheingau-Taunus-Kreis

Rheingau-Taunus-Kreis on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 811,41 neliökilometriä, ja siihen kuuluu 17 kuntaa. Vuoden 2020 lopussa piirikunnan väkiluku oli 187 433 asukasta. Rheingau-Taunus-Kreisin pääkaupunki on Bad Schwalbach, mutta piirikunnan kaksi sivukonttoria sijaitsevat Rüdesheim am Rheinissä ja Idsteinissä. Piirikunta perustettiin vuonna 1977 yhdistämällä Rheingaukreis ja Untertaunuskreis. Piirikunnan väkirikkain kaupunki on Taunusstein. == Lähteet == == Aiheesta muualla == * Piirikunnan verkkosivut *
Vogelsbergkreis

Vogelsbergkreis on piirikunta Saksan Hessenin osavaltion Gießenin hallintopiirissä. Piirikunnan pinta-ala on 1 458,91 neliökilometriä, ja siihen kuuluu 19 kuntaa. Vuoden 2020 lopussa piirikunnan väkiluku oli 105 506 asukasta. Vogelsbergkreis on Hessenin harvaanasutuin piirikunta. Sen väestötiheys on 72 asukasta neliökilometrillä, kun koko osavaltiossa vastaava luku on 297. Piirikunnan pääkaupunki on Lauterbach. == Lähteet == == Aiheesta muualla == * Piirikunnan verkkosivut Luokka:Hessenin piirikunnat
Waldeck-Frankenbergin piirikunta

Waldeck-Frankenbergin piirikunta () on piirikunta Saksan Hessenin osavaltion Kasselin hallintopiirissä. Sen pinta-ala on 1 848,70 neliökilometriä ja siihen kuuluu 22 kuntaa. Piirikunta on pinta-alaltaan Hessenin suurin ja toiseksi harvaanasutuin Vogelsbergkreisin jälkeen. Vuoden 2020 lopussa piirikunnan väkiluku oli 156 528 asukasta. Piirikunnan pääkaupunki on Korbach. Piirikunnan maisemalle on ominaista suurten metsien peittämä matala vuoristo ja Ederjoki, joka Waldeckin kohdalla muodostaa Saksan toiseksi suurimman tekojärven, Ederseen. Piirikunnan väestöstä noin 76 prosenttia on protestantteja ja 15 katolisia; ulkomaalaisten osuus on noin 5,1 prosenttia. == Lähteet == == Aiheesta muualla == * Piirikunnan verkkosivut *
Jaana Ala-Huissi

Jaana Ala-Huissi (9. marraskuuta 1964 Kurikka – 13. heinäkuuta 2020https://ilkkapohjalainen.fi/tilaajalle/ihmiset-ja- kulttuuri/tilaajalle-7.3187110?aId=1.6673138) oli suomalainen äidinkielen opettaja, kirjailija ja toimittaja. Koulutukseltaan Ala-Huissi oli filosofian maisteri sekä äidinkielen ja kirjallisuuden opettaja. Ala-Huissi oli freelance-toimittaja 1980-luvun alusta asti ja kirjoitti muun muassa Opettajaan, kaupunkilehti Epariin, Luokanopettajaan ja kirjoitti novelleja Reuna-kustantamon kokoelmiin. Kirjailijana häntä kiehtoi kansanperinne, pohjalainen maisema ja kummitusjutut. Ala-Huissi kiinnostui kirjoittamisesta viisivuotiaana karattuaan salaa kirjastoautolle, ja yhdeksänvuotiaana hän oli kirjoittanut ensimmäisen elämäkertansa. Ala-Huissi harrasti teatteria, keramiikkaa, grafiikkaa ja suunnistusta. == Teokset ja novellikokoelmat, joissa mukana == *Myllyn silimäs: Kansanperinnenäytelmä. Ilmajoki-lehti, 2002. *Hotelli Ikuisuus: Kauhutarinoita. Yhdessä Henry Ahon kanssa. Haamu, 2014. ISBN 978-952-68007-5-2. *Joulukalenteri: 24 jännityskertomusta... (Toimittanut Juha Mäntylä.) Reuna, 2014. ISBN 978-952-7028-13-1. *Joulukalenteri: Lusijan tarinoita. (Toimittanut Juha Mäntylä.) Reuna, 2015. ISBN 978-952-7028-40-7. *Joulukalenteri: Joku voi tulla ikkunan taa. (Toimittanut Juha Mäntylä.) Reuna, 2016. ISBN 978-952-7028-74-2. *Vanhan maatalon salaisuus. Haamu, 2018. ISBN 978-952-7100-41-7. *Verikuu – ja muita outoja tarinoita. Kirjoitettu Mervi Heikkilän kanssa. Haamu, 2018. ISBN 978-952-7100-49-3. == Lähteet == Luokka:Suomalaiset opettajat Luokka:Suomalaiset kirjailijat Luokka:Suomalaiset toimittajat Luokka:Vuonna 1964 syntyneet Luokka:Vuonna 2020 kuolleet
Werra-Meißner-Kreis

Werra-Meißner-Kreis on piirikunta Saksan Hessenin osavaltion Kasselin hallintopiirissä. Piirikunnan pinta-ala on 1 024,83 neliökilometriä, ja siihen kuuluu 16 kuntaa. Vuoden 2020 lopussa piirikunnan väkiluku oli 100 046 asukasta. Piirikunnan pääkaupunki on Eschwege. == Lähteet == == Aiheesta muualla == * Piirikunnan verkkosivut Luokka:Hessenin piirikunnat
Wetteraukreis

Wetteraukreis on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 1 100,66 neliökilometriä, ja siihen kuuluu 25 kuntaa. Vuoden 2020 lopussa piirikunnan väkiluku oli 310 460 asukasta. Piirikunnan pääkaupunki on Friedberg. Wetteraukreis muodostettiin vuonna 1972 yhdistämällä Büdingenin ja Friedbergin piirikunnat. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat
Ika-6 na Utos

Ika-6 na Utos on televisioyhtiö GMA Networkin esittämä filippiiniläinen draamasarja. Sen päärooleissa ovat Sunshine Dizon, Gabby Concepcion ja Ryza Cenon. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Kambal, Karibal

Kambal, Karibal on televisioyhtiö GMA Networkin esittämä filippiiniläinen draamasarja. Sen päärooleissa ovat Bianca Umali, Miguel Tanfelix, Pauline Mendoza ja Kyline Alcantara. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Pepito Manaloto

Pepito Manaloto on televisioyhtiö GMA Networkin esittämä filippiiniläinen komediasarja. Sen päärooleissa ovat Michael V. ==Näyttelijät== == Aiheesta muualla == * Viralliset kotisivut Luokka:Filippiiniläiset komediasarjat Luokka:2010-luvun televisiosarjat Luokka:2020-luvun televisiosarjat Luokka:GMA Networkin televisio-ohjelmat
Tiina Torkkeli

Tiina Torkkeli (s. 1969 Hyvinkää) on suomalainen kuvanveistäjä ja kuvataiteilija. Hän asuu Hyvinkäällä. == Ura == Tiina Torkkeli opiskeli vuosina 1989–1992 Uudessakaarlepyyssä Svenska konstskolan i Nykarlebyssä ja Hyvinkään lasten ja nuorten kuvataidekoulussa 1980–1986. Torkkeli on ollut lasinsulatusopissa Lapinlahdella, kuvanveistäjä Laila Pullisella harjoittelijana 1998–2000 ja avustajana 2001 ja kuvanveistäjä Taru Mäntysellä harjoittelijana 1992. Pronssivalua hän on opiskellut keväällä 1993 ja ollut harjoittelijana Taidevalimo Kärkkäisellä 1998. Torkkeli on osallistunut näyttelyihin vuodesta 1993 lähtien. === Julkisia veistoksia === Hyvinkäällä on Torkkelin suunnittelema runoilija Elina Vaaran muistolaatta, joka on paljastettu vuonna 2003. Torkkelin metalliveistos Sota ja rakkaus, jolle etsittiin kauan sijoituspaikka, paljastettiin Hämeenlinnassa kesäkuussa 2019 Kirjastonpuistossa Pikkutorinkujan varrella. Lokakuussa 2022 paljatettiin Pietarsaressa Torkkelin veistos Tupakkaenkeli. === Valokuvia julkisista veistoksista === Tiedosto:Tiina Torkkeli Elina Vaaran muistolaatta 2003.JPG|Elina Vaaran muistolaatta, 2003, Hyvinkää. Tiedosto:Punainen lanka by Tiina Torkkeli 2013 Kokkola.JPG|Punainen lanka, 2013 (2005), Kokkola. Tiedosto:Sota ja rakkaus by Tiina Torkkeli 1.JPG|Sota ja rakkaus, 2019, Hämeenlinna. Tiedosto:Tupakkaenkeli.jpg|Tupakkaenkeli, 2022, Pietarsaari. == Lähteet == Luokka:Suomalaiset kuvanveistäjät Luokka:Vuonna 1969 syntyneet Luokka:Elävät henkilöt
Ry Russo-Young

Ry Russo-Young (s. 16. marraskuuta 1981 New York) on yhdysvaltalainen elokuvaohjaaja, joka asuu Los Angelesissa. Russo-Young on syntynyt ja käynyt koulunsa New Yorkissa. Hän alkoi 23-vuotiaana kirjoittaa käsikirjoitusta elokuvaan Orphans. Hän oli päättänyt filmata sen ilman tuotantoyhtiöiden tukea, joten juoni oli pidettävä yksinkertaisena.Ry Russo-Young. Constellation Magazine. Web Archive 2010. Viitattu 22.4.2020. Russo-Young tunnetaan itsenäisistä elokuvanäkemyksistään sekä uudenlaisista, ajatuksellisista ja visuaalisesti hienostuneista ohjauksista. Hän ohjasi vuonna 2019 Metro- Goldwyn-Mayerin ja Warner Bros.:n yhteistuotantona tehdyn filmin The Sun Is Also a Star. Opiskellessaan kamerankäyttöä hän ohjasi lyhytelokuvia sekä teki täyspitkät elokuvat You Won't Miss Me ja Before I Fall. Näiden jatkoksi Russo- Young kehittää tuottaja Neal Moritzin kanssa elokuvaa Nightlife. Dorothy Fortenberryn kirjoittama tarina kertoo naispuolisesta poliisista. Tämä seuraa kameleonttimaista taiteilijaa, joka osaa varastaa identiteettejä ja muuttaa radikaalisti ulkonäköään - ja joka on juuri muuttumassa sarjamurhaajaksi. ==Ohjaukset== * 2003: Babes in Toyland (Short) * 2005: Marion (Short) * 2007: Orphans * 2009: You Wont Miss Me * 2012: Nobody Walks * 2017: Before I Fall * 2018: Everything Sucks! (Episodit: "What the Hell's a Zarginda?", "Sometimes I Hear My Voice" ja "Cheesecake to a Fat Man") * 2018: Sweetbitter (Episodi: "Weird Night") * 2018: Cloak & Dagger (Episodi: "Princeton Offense") * 2019: The Sun Is Also a Star * Tulossa: Nightlife ==Lähteet== ==Aiheesta muualla== * Luokka:Yhdysvaltalaiset elokuvaohjaajat Luokka:Vuonna 1981 syntyneet Luokka:Elävät henkilöt
Rakennusalan työvälinemuseo

Rakennusalan työvälinemuseo oli erikoismuseo Kirkkonummella. Siellä oli työvälineitä 1800-luvulta tähän päivän saakka. Se toimi aiemmin kaksikerroksisessa rakennuksessa, joka sijaitsee Hotelli Nuuksion yhteydessä. Nykyisin museo on suljettu ja kokoelmat ovat osa Työväenmuseo Werstaan kokoelmia. ==Lähteet== ==Aiheesta muualla== * Uudenmaan museo-opas Luokka:Suomen museot Luokka:Kirkkonummi
He Bingjiao

He Bingjiao (, s. 21. maaliskuuta 1997 Lianyungang, Jiangsu) on kiinalainen entinen sulkapalloilija. He aloitti ammattilaisuransa 2009 ja ensimmäiseen kansainväliseen turnaukseen hän osallistui vuonna 2013. Hän voitti ensimmäisen BWF:n alaisen turnauksen heti vuonna 2013, kun hän voitti Vietnamin avoimen turnauksen. Hänellä on yhteensä kahdeksan BWF:n alaisen turnauksen voittoa (tilanne huhtikuussa 2020). Huhtikuussa 2020 Chen oli BWF:n naisten kaksinpelirankingin kahdeksas. ==Lähteet== Luokka:Kiinalaiset sulkapalloilijat Luokka:Vuonna 1997 syntyneet Luokka:Elävät henkilöt